1. ปัจจัยความเสี่ยง

บริษัท ไทยออยล์ จำกัด (มหาชน) (บริษัทฯ)
ตระหนักถึงความสำคัญของการบริหารความเสี่ยงต่อการดำเนินธุรกิจภายใต้การเปลี่ยนแปลงจากปัจจัยภายในและภายนอกที่ส่งผลกระทบโดยตรงและโดยอ้อมต่อองค์กร
โดยถือว่าการบริหารความเสี่ยงเป็นองค์ประกอบที่สำคัญของทุกกระบวนการในการดำเนินธุรกิจของบริษัทฯ
และบริษัทในเครือ โดยในปี 2551 ได้มีการกำหนดนโยบายบริหารความเสี่ยงทั่วทั้งองค์กร
(Enterprise Risk Management) และจัดโครงสร้างของการบริหารความเสี่ยง
เพื่อให้การดำเนินการบริหารความเสี่ยงครอบคลุมทุกกิจกรรม
รวมทั้งมีการพิจารณาความเสี่ยงที่เกี่ยวข้องกันและเชี่อมโยงกันได้อย่างครบถ้วนของบริษัทฯ
และบริษัทในเครือ โดยมีคณะกรรมการขับเคลื่อนงานบริหารความเสี่ยง (Risk Management
Steering Committee-RMSC) ทำหน้าที่บริหารความเสี่ยงในภาพรวมให้เกิดประสิทธิผลสูงสุด
รวมทั้งกำกับดูแล ส่งเสริม สอบทานงานบริหารความเสี่ยง
เพื่อรายงานต่อคณะกรรมการตรวจสอบของบริษัทฯ (Audit Committee)

จากการบริหารความเสี่ยงของบริษัทฯ ที่ดำเนินการอย่างต่อเนื่อง
ทำให้ปัจจัยเสี่ยงต่างๆได้รับการบริหารจัดการจนสามารถควบคุมได้ในระดับหนึ่ง
รวมทั้งสามารถป้องกันผลกระทบในเชิงลบจากปัจจัยเสี่ยงใหม่ที่เกิดขึ้น
โดยสามารถสรุปปัจจัยความเสี่ยงหลักๆ ที่สำคัญได้ดังนี้

1.  ความเสี่ยงทางดานกลยุทธ (Strategic Risks)

    1.  ภาวะอุตสาหกรรมตกต่ำ (Industry Downturn)

จากปัญหาที่ภาวะเศรษฐกิจของโลกกำลังถดถอย และกำลังขยายไปทั่วภูมิภาคของโลก
ซึ่งทำให้กำลังซื้อ หรือความต้องการสินค้าลดลงอย่างมาก
จึงมีผลกระทบต่อภาคอุตสาหกรรมทุกประเภท ไม่ว่าจะเป็นธุรกิจโรงกลั่นน้ำมัน ปิโตรเคมี
จึงมีผลต่อผลประกอบการ และแผนธุรกิจของบริษัทฯ และบริษัทในเครือที่วางไว้
ดังนั้นจึงมีแนวทางในการลดผลกระทบดังกล่าว
โดยการกระจายการลงทุนในธุรกิจอื่นเพื่อลดความเสี่ยงจากการลงทุนในธุรกิจเฉพาะด้าน และ
ได้ร่วมมือกัน ระหว่างกลุ่ม ปตท. นอกจากนี้บริษัทฯ และบริษัทในเครือยังการดำเนินการ
Operational Excellence อย่างต่อเนื่อง เพื่อหาแนวคิดในการลงทุนใหม่ๆ
และปรับปรุงคุณภาพให้มีประสิทธิภาพยิ่งขึ้น

2.  นโยบายภาครัฐ (Government Policy)

การกำหนดนโยบายของภาครัฐเกี่ยวกับพลังงานทางเลือก
หรือพลังงานสะอาดจะมีผลกระทบต่อการผลิตและการจำหน่ายผลิตภัณฑ์ของบริษัทฯ และบริษัทในเครือ
รวมทั้งแผนการลงทุนดังนั้นเพื่อลดผลกระทบในเรื่องนี้ บริษัทฯ
และบริษัทในเครือจึงได้ร่วมมือกับกลุ่มโรงกลั่น ปตท. เพื่อประสานงาน
และจัดเตรียมข้อมูลให้กับหน่วยงานราชการอย่างใกล้ชิด เพื่อประกอบการพิจารณา
และมีการจัดเตรียมแผนงานในการรองรับผลกระทบทางด้านต่างๆ

3.  ทิศทางการดำเนินธุรกิจและกลยุทธ์ Strategic Direction

บริษัทฯ และบริษัทในเครือ ได้กำหนดกลยุทธ์และแผนระยะยาว เพื่อให้บริษัทฯ
และบริษัทในเครือมีการลงทุนขยายธุรกิจและเจริญเติบโตอย่างต่อเนื่องและอย่างยั่งยืน
การปรับโครงสร้างกลุ่มธุรกิจพร้อมกับการสร้างมูลค่าเพิ่มภายใต้เครือไทยออยล์ส่งผลให้โครงสร้างการบริหารจัดการบริษัทในกลุ่มไทยออยล์มีความมั่นคงมากขึ้น
ดังนั้นหากไม่มีการบริหารจัดการและกํากับดูแลบริษัทในกลุ่มอย่างมีประสิทธิภาพและประสิทธิผล
อาจก่อให้เกิดความไม่สอดคล้องกันระหว่างทิศทางกลยุทธ์ของบริษัทฯ และบริษัทในเครือ
ดังนั้นแนวทางการลดความเสี่ยงทางบริษัทฯ และบริษัทในเครือจึงมุ่งเน้น
การวิเคราะห์สภาวะแวดล้อมอย่างสม่ำเสมอเพื่อกำหนดทิศทางการดำเนินธุรกิจได้ถูกต้อง
มีการทบทวนทิศทางและกลยุทธเป็นประจำ มีการถ่ายทอดกลยุทธ์ทั่วทั้งองค์กร
โดยจัดให้มีการนำระบบ Balance Score Card
มาช่วยในการตั้งเป้าหมายการดำเนินงานในระดับหน่วยงานตลอดจนติดตามผลการดำเนินงานอย่างสม่ำเสมอเพื่อจะได้มีการปรับตัวได้อย่างทันท่วงที

2.  ความเสี่ยงในการประกอบธุรกิจ

    1.  ความผันผวนของราคาน้ำมัน (Oil Price Volatility)

ราคาจำหน่ายผลิตภัณฑ์ทั้งในประเทศ
และต่างประเทศของบริษัทและบริษัทในเครือเปลี่ยนแปลงขึ้นลงตามตลาดโลกที่ผ่านมาราคาน้ำมันดิบในตลาดโลกมีความผันผวนมาก
เนื่องจากหลากหลายปัจจัยที่บริษัทฯ ไม่อาจควบคุมได้ ขึ้นอยู่กับปัจจัยหลายประการ ได้แก่
ภาวะเศรษฐกิจโลกถดถอย เสถียรภาพทางการเมือง และการใช้พลังงานทดแทน เป็นต้น บริษัทฯ
ได้ดำเนินการบริหารจัดการความเสี่ยงอย่างต่อเนื่องและมีระบบ
โดยมุ่งเน้นให้มีการบริหารจัดการความเสี่ยงในลักษณกลุ่ม ปตท.
เพื่อให้เกิดการสร้างมูลค่ารวมสูงสุด โดยผู้บริหารกลุ่ม ปตท.
มีนโยบายจัดตั้งคณะกรรมการเพื่อบริหารความเสี่ยงในเรื่องราคาน้ำมันร่วมกันในกลุ่ม ปตท.
ภายใต้โครงการ Oil Supply Chain Integration Management (OIM)
เพื่อแลกเปลี่ยนข้อมูลสถานการณ์ความเคลื่อนไหวราคาน้ำมัน และบริษัทฯ ได้แต่งตั้งคณะกรรมการฯ
ในการเฝ้าติดตาม และวิเคราะห์ตลาดน้ำมันในเชิงลึกเพื่อการวางแผนการขายและการผลิต

2.2 การปรับตัวลดลงของความต้องการใช้น้ำมัน (Demand Decrease)

เนื่องจากปัญหาภาวะเศรษฐกิจของประเทศ กับทั่วทั้งภูมิภาคของโลกกำลังอยู่ในช่วงถดถอย
การบริโภคและการใช้จ่ายลดน้อยลง ทำให้มีผลกระทบต่อยอดขายและผลประกอบการของบริษัทฯ
และบริษัทในเครือ ซึ่งผลกระทบดังกล่าวทางบริษัทฯ และบริษัทในเครือจึงต้องมีแผนรองรับ
เพื่อให้มีผลกระทบน้อยลง โดยทางด้านการตลาดมีแผนในการจัดหาลูกค้ารายใหม่
รวมทั้งประสานงานกับกลุ่มโรงกลั่นอื่น เพื่อบริหารผลิตภัณฑ์ส่วนเกิน กระจายแหล่งจัดหาน้ำมัน
ประสานงานกับ ปตท. และภาครัฐเรื่องแหล่งน้ำมันดิบในประเทศ และศึกษาโอกาสการกลั่นน้ำมันดิบ
จัดหาลูกค้ารายใหม่ รวมทั้งประสานงานกับกลุ่มโรงกลั่นอื่น เพื่อบริหารผลิตภัณฑ์ส่วนเกิน

2.3 ความเสี่ยงจากการจัดหาวัตถุดิบ (Feedstock Interruption)

จากการที่โรงกลั่นน้ำมันไทยออยล์ และบริษัทในเครือ เช่น บมจ. ไทยลู้บเบส
ต้องใช้วัตถุดิบจากแหล่งตะวันออกกลางเป็นวัตถุดิบหลักในการผลิต
ทำให้มีความเสี่ยงในเรื่องการจัดหาวัตถุดิบ เนื่องจากหากเกิดปัจจัยต่างๆ เช่น
การขนส่งหยุดชะงักเนื่องจากภาวะสงครามในภูมิภาคตะวันออกกลาง
การลดกำลังการผลิตน้ำมันดิบของกลุ่ม OPEC
หรือการที่บริษัทส่งออกน้ำมันดิบจะมีโครงการก่อสร้างโรงกลั่นเพื่อผลิตน้ำมันสำเร็จรูปส่งออกแทนน้ำมันดิบ
บริษัทฯ และบริษัทในเครือจึงวางแผนร่วมมือและประสานงานกับโรงกลั่นในเครือ
ปตท.อย่างใกล้ชิดเพื่อกำหนดกลยุทธ์ในการจัดหาน้ำมันดิบ
และวางแผนการผลิตที่เหมาะสมรวมทั้งมีการศึกษาในการจัดหาแหล่งวัตถุดิบจากแหล่งอื่นๆ
กระจายแหล่งจัดหาน้ำมัน ประสานงานกับ ปตท. และภาครัฐเรื่องแหล่งน้ำมันดิบในประเทศ
และศึกษาโอกาสการกลั่นน้ำมันดิบชนิดใหม่

2.4 กำไรจากการกลั่นน้ำมันขั้นต้น (Gross Refinery Margin – GRM)
และกำไรขั้นต้นรวมของกลุ่ม (Gross Integrated

Margins – GIM)

กำไรจากการกลั่นขั้นต้นมีความผันผวนขึ้นอยู่กับองค์ประกอบหลายอย่าง เช่น
ความต้องการรวมใช้ผลิตภัณฑ์ปิโตรเลียม และปิโตรเคมี กำลังการผลิตรวมทั้งภูมิภาค
ความสามารถในการเพิ่มคุณค่าผลิตภัณฑ์ (Complexity) ของโรงกลั่นน้ำมัน
อัตราการใช้กำลังการผลิต รวมทั้งความสามารถของบริษัทฯ
ที่จะเชื่อมโยงระบบการกลั่นน้ำมันไปสู่ธุรกิจปิโตรเคมีและธุรกิจผลิตน้ำมันหล่อลื่นพื้นฐานที่เกี่ยวเนื่องของ
บจ. ไทยพาราไซลีน และ บมจ.ไทยลู้บเบส
เพื่อเปลี่ยนผลิตภัณฑ์กึ่งสำเร็จรูปบางชนิดของโรงกลั่นให้เป็นผลิตภัณฑ์ปิโตรเคมี
และน้ำมันหล่อลื่นพื้นฐาน ที่มีมูลค่าเชิงเศรษฐศาสตร์ที่สูงกว่าผลิตภัณฑ์ปิโตรเลียมสำเร็จรูป
โดยเมื่อนำเอากำไรขั้นต้นจากการผลิตผลิตภัณฑ์ปิโตรเคมีเหล่านี้มารวมกับกำไรจากการกลั่นน้ำมันขั้นต้นจะได้กำไรขั้นต้นรวมของกลุ่ม
(Gross Integrated Margins – GIM)

บริษัทฯ ได้ดำเนินมาตรการบริหารความเสี่ยงในด้านนี้
โดยจัดโครงสร้างธุรกิจให้มีความเชื่อมโยงกันระหว่างกลุ่มอย่างมีประสิทธิภาพ
รวมทั้งยังได้ดำเนินกิจกรรมเพื่อเพิ่มกำไรจากการกลั่นขั้นต้นด้วยการริเริ่มโครงการเพิ่มประสิทธิภาพในการจัดการไฮโดรคาร์บอน
(Hydrocarbon Management Review หรือ HMR)
และการเพิ่มรายได้จากการดำเนินกลยุทธ์ด้านการพาณิชย์ซึ่งล้วนมุ่งเน้นที่มาตรการการเพิ่มกำไรจากการกลั่นขั้นต้นให้สูงที่สุดภายในกลุ่มของบริษัทฯ
กลุ่ม ปตท. รวมทั้ง HMR ที่ดำเนินการร่วมกับบริษัทอื่นในอุตสาหกรรมเดียวกัน

5.  บริษัทฯ พึ่งพา บมจ. ปตท. ซึ่งถือเป็นผู้ถือหุ้นรายใหญ่ของบริษัทฯ

บมจ. ปตท. เป็นผู้ถือหุ้นรายใหญ่ของบริษัทฯ ในสัด่วนร้อยละ 49.10
ในเรื่องที่เกี่ยวกับการดำเนินงาน บมจ. ปตท.
เป็นลูกค้าผลิตภัณฑ์ปิโตรเลียมสำเร็จรูปรายใหญ่ที่สุดของบริษัทฯ
และยังเป็นผู้จำหน่ายน้ำมันดิบและวัตถุดิบอื่นๆ ที่ใช้ในการกลั่นน้ำมันรายใหญ่ที่สุดของบริษัทฯ
นอกจานี้บริษัทที่เกี่ยวข้องันของ บมจ. ปตท. ยังดำเนินธุรกิจแข่งขันกับบริษัทฯ
ในด้านการจำหน่ายผลิตภัณฑ์ปิโตรเคมีสำเร็จรูปทั้งในประเทศและต่างประเทศ ทั้งนี้หากบริษัทฯ
ไม่ได้รับการสนับสนุนจาก บมจ. ปตท. ในฐานะลูกค้าและผู้จำหน่ายสินค้าแล้ว
ฐานะทางการเงินและผลงานการดำเนินงานของบริษัฯ อาจถูกกระทบในทางลบอย่างมีนัยสำคัญ

3. ความเสี่ยงทางดานปฏิบัติการ (Operations)

3.1 ความเสี่ยงจากการที่สถานที่ตั้งโรงงานของบริษัทฯ
และบริษัทในเครืออยู่รวมกันในบริเวณเดียวกัน (Single Site

Operation)

เนื่องจากโรงงานของบริษัทฯ และบริษัทในเครือตั้งอยู่ในบริเวณเดียวกัน
ดังนั้นหากเกิดเหตุการณ์ที่ก่อให้เกิดความเสียหายร้ายแรงต่อโรงงาน สถานประกอบการ
หรือระบบท่อส่ง รวมทั้งท่าเรือ อาจส่งผลเสียหายร้ายแรงต่อการดำเนินกิจการของบริษัทฯ
และบริษัทในเครือได้ เพื่อลดผลกระทบดังกล่าวบริษัทฯ ได้กำหนดแผนบริหารความเสี่ยง
โดยได้ทำประกันภัยความเสี่ยงภัยทุกชนิดที่เกิดจากการดำเนินงานของบริษัทฯ และบริษัทในเครือ
นอกจากนี้ยังมีมาตรการของการรักษาความปลอดภัยอย่างเข้มงวดเป็นไปตามมาตรฐานสากล
รวมทั้งมีความร่วมมือกับหน่วยงานต่างๆ ทั้งราชการ และเอกชน
ในการแลกเปลี่ยนข้อมูลและมีการปรับปรุงแผนฉุกเฉินให้ทันสมัย รวมทั้งซ้อมการปฏิบัติตามแผน
เพื่อให้ผู้ที่เกี่ยวข้องสามารถปฏิบัติได้อย่างถูกต้องเมื่อเกิดเหตุฉุกเฉิน

3.2 เหตุขัดข้องของการเดินเครื่องจักรโรงงานของบริษัทฯ และบริษัทในเครือ (Operational
Disruption)

ในการเดินเครื่องจักรโรงงานของบริษัทฯ หรือบริษัทในเครือ
อาจมีเหตุขัดข้องโดยไม่สามารถคาดการณ์ล่วงหน้าได้ เช่น อุบัติเหตุ ความผิดพลาดของบุคคลากร
อุปกรณ์เครื่องจักรขัดข้อง อาจส่งผลกระทบต่อรายได้ และผลกำไรของบริษัทฯ และบริษัทในเครือ
จึงกำหนดแผนฉุกเฉินรองรับเหตุการณ์ต่างๆ เพื่อลดความเสียหายและผลกระทบต่อทรัพย์สิน
ป้องกันอันตรายต่อบุคคล และสิ่งแวดล้อม โดยให้โรงงานกลับคืนภาวะปกติได้เร็วที่สุด
อีกทั้งยังมีแผนบำรุงรักษาเชิงป้องกันและเชิงพยากรณ์ (Preventive and Predictive
Maintenance) เพื่อลดความเสี่ยงในส่วนที่เกี่ยวข้องกับเครื่องจักรอุปกรณ์ลงให้อยู่ในระดับที่ต่ำสุด
นอกจากนี้ยังจัดให้มีประกันความเสี่ยงภัยทุกชนิดที่เกิดจากการดำเนินงาน (All Risk
Insurance)

3.3 ข้อบังคับเกี่ยวกับสิ่งแวดล้อมและความปลอดภัย (Laws & Regulations)

การดำเนินงานของบริษัทฯ และบริษัทในเครือ
ต้องปฏิบัติตามกฎหมายและข้อบังคับที่เกี่ยวกับผลกระทบต่อสิ่งแวดล้อมและความปลอดภัย
ซึ่งมีแนวโน้วที่เข้มงวดมากขึ้น อาจทำให้เกิดข้อจำกัดต่อการประกอบธุรกิจ
หรืออาจทำให้ต้นทุนการพัฒนา การก่อสร้าง การผลิต การขนส่ง และการจำหน่ายเพิ่มขึ้นได้ บริษัทฯ
และบริษัทในเครือจะต้องมีการจัดทำรายงานการวิเคราะห์ผลกระทบสิ่งแวดล้อม (EIA)
และได้รับความเห็นชอบก่อนการดำเนินการก่อสร้าง
และการเข้าร่วมโครงการส่งเสริมการแสดงความรับผิดชอบของโรงงานอุตสาหกรรมต่อสังคม
(Corporate Social Responsibility, Department of Industrial Works : CSR –
DIW) และโครงการธรรมาภิบาลสิ่งแวดล้อม
ในฐานะองค์กรที่มีการจัดการด้านสิ่งแวดล้อมที่ได้มาตรฐาน
มีการปรับปรุงอย่างต่อเนื่องเพื่อให้เกิดประสิทธิภาพสูงสุด

4. ความเสี่ยงทางด้านการเงิน (Financial)

4.1 ความผันผวนของค่าเงินบาท (Foreign Currency Volatility)

การเปลี่ยนแปลงของค่าเงินบาทต่อสกุลเงินตราสกุลดอลลาร์สหรัฐฯ จะมีผลกระทบทั้งทางตรง
และทางอ้อมต่อรายได้ และผลกําไรและการขาดทุนของบริษัทฯ และบริษัทในเครือ จากราคาวัตถุดิบ
และภาระหนี้เงินกู้ที่เป็นสกุลต่างประเทศ
เพื่อลดผลกระทบจึงได้ดำเนินการจัดโครงสร้างเงินกู้ที่เป็นเงินสกุลต่างประเทศให้มีสัดส่วนสมดุลกับรายได้ที่เป็นเงินสกุลต่างประเทศ
(Natural Hedge) รวมทั้งบริหารเงินในบัญชีเงินฝากที่เป็นสกุลต่างประเทศ (Foreign
Currency Deposit) และซื้อขายเงินสกุลต่างประเทศล่วงหน้า (Forward) เพื่อเตรียมการ
ชำระหนี้เงินกู้สกุลต่างๆ และธุรกรรมทางการค้า เช่น ค่าน้ำมันดิบที่นำเข้าจากต่างประเทศ
และการส่งออกผลิตภัณฑ์อย่างเหมาะสม
รวมถึงข้อกำหนดในเรื่องการจัดให้มีการบริหารความเสี่ยงต่างๆ
ซึ่งอาจส่งผลกระทบต่อสถานะการเงินของบริษัทฯ และบริษัทในเครือ

  4.2 ความผันผวนของอัตราดอกเบี้ย (Fluctuation in Interest Rate)

บริษัทฯ
มีความเสี่ยงจากความผันผวนของอัตราดอกเบี้ยในเงินกู้ยืมระยะสั้นและระยะยาวบางส่วนซึ่งมีเงื่อนไขเงินกู้เป็นอัตราดอกเบี้ยลอยตัว
บริษัทฯ เชื่อว่ามีความเชื่อมโยงระหว่างระดับของอัตราดอกเบี้ยในสกุลดอลลาร์สหรัฐฯ
และกำไรจากการกลั่นของบริษัทฯ โดยทั่วไป เมื่อเศรษฐกิจของสหรัฐฯ มีความเข้มแข็ง
ความต้องการของน้ำมันจะสูงขึ้นซึ่งจะทำให้กำไรจากการกลั่นในช่วงเวลาดังกล่าวสูงขึ้น
และอัตราดอกเบี้ยก็มักสูงขึ้นด้วย ดังนั้น บริษัทฯ
เชื่อว่าการกำหนดอัตราดอกเบี้ยคงที่ในการกู้ยืมของบริษัทฯ
ในขณะที่กำไรจากการกลั่นมีความผันผวนมากจะทำให้บริษัทฯ มีความเสี่ยงจากอัตราดอกเบี้ยมาก

อย่างไรก็ตาม
เพื่อลดผลกระทบจากความผันผวนของอัตราดอกเบี้ยอาจลดลงได้จากธุรกรรมบริหารความเสี่ยง
(Hedging) บริษัทฯ
การติดตามและปรับสัดส่วนเงินกู้ที่มีอัตราคงที่และอัตราลอยตัวให้อยู่ระดับที่เหมาะสม นอกจากนี้
บริษัทฯ ยังทำสัญญาป้องกันความเสี่ยงจากความผันผวนของอัตราดอกเบี้ยกับธนาคารต่างประเทศ
และธนาคารต่างประเทศสาขาในประเทศไทยบางส่วนอีกด้วย

3.  การจัดหาเงินทุนสำหรับการดำเนินการตามแผน (Long Term Financial Leverage)

เนื่องจากบริษัทฯ และบริษัทในเครือมีแผนที่จะขยายการดำเนินธุรกิจในอนาคตหลายโครงการ
เพื่อสร้างการเติบโต และสร้างมูลค่าให้ธุรกิจของบริษัทฯ และบริษัทในเครือ อย่างต่อเนื่อง
จึงมีการติดตามและบริหารความเสี่ยงทางธุรกิจอย่างใกล้ชิด
แต่การใช้เงินลงทุนดังกล่าวอาจจะคลาดเคลื่อนไปจากแผนที่วางไว้เนื่องจากมีหลายปัจจัยที่นอกเหนือการควบคุม
เช่น ความผันผวนทางเศรษฐกิจของประเทศ เงินทุนจากภายนอก
ซึ่งอาจมีผลกระทบต่อความสำเร็จและต้นทุนโครงการ จากการบริษัทฯ
และบริษัทในเครือมุ่งเน้นการสร้างความเติบโตอย่างมั่นคงในระยะยาวและการเป็นบริษัทที่มีการกำกับดูแลกิจการที่ดี
ทำให้มีผลประกอบการที่ดีอย่างต่อเนื่อง
และการติดตามการเปลี่ยนแปลงของปัจจัยที่เกี่ยวข้องกับการจัดหาเงินทุน จึงมีความเชื่อมั่นว่าบริษัทฯ
และบริษัทในเครือจะสามารถจัดหาแหล่งเงินทุนเพื่อการขยายธุรกิจในอนาคตไว้เพียงพอด้วยต้นทุนทางการเงินที่เหมาะสม